Notennou war aviel Sant Lukaz ( 1 ) « Teofïl » : Ne houzer ket piou eo an den - ze hag a reseo digand Sant Lukaz e Aviel hag Oberou an Ebestel . ( 2 ) Beleien an Testamant Koz a oa rannet e pevar rummad war ' n - ugent . Pep hini , e - doug eur zizunvez e - noa e dro da zervicha en Ternpl . ( 3 ) Beza divugel a veze kemeret evid eun dra vezuz , eun dizenor . ( 4 ) Evel m ' ema kont ive e Aviel Sant Vaze , an daou bennad kenta a ra deom an danevell euz bugaleaj Jezuz e - giz den ; pep tra amañ a - vad o trei endro da Vari ha nann da Jozef . ( 5 ) Darn a dro evel - henn : « Me da zalùd , te hag a blij kenañ da Zoue » . ( 6 ) An ano a Jezuz ( leshua ) a oa douget kalz gand ar Juzevien . Talve - zoud a ree da lavared : « Doue a zo Salver » . Er wech - mañ e kemer e dalvoudègèz leun . ( 7 ) « Kenta ganet » da lavared eo an hini a zo an heritour . An dra - ze ne lavar ket he - deus bet Mari bu gale all . Ar re a vez greet « e vreudeur » anezo ( 8 , 19 ) , hervez giz ar Juzevien , n ' int nemed e gendirvi . ( 8 ) Pe « Ar Hrist » . Mesiaz ha Krist a zo ar memez gér . Unan a zo en hebreeg hag egile e gresianeg . Talvezoud a reont da lavaraed : An hini a zo konsakret gand Doue . ( 9 ) Gortoz a ree an deiz ma teufe Doue , hervez e bromesaou , da zavetei e bobl . ( 10 ) Sant Lukaz e - neus klasket amañ merka ar penn kenta euz mision Sant Yann - Vadezour hervez doare an istorourien hresianeg , ha goude , hervez doare an Testament - Koz evid ar Brofeted . ( 11 ) Pep Tetrark a oa mestr war ar palevarz euz ar Palestin . ( 12 ) « Publikaned » : Dastumerien an taillou evid ar Romaned , tuddizo - nest ha gwelet fall gand ar bobl . ( 13 ) « Lignez Jezuz » : n ' eo ket êz gweled a beleh e teu ar hemm a zo etre al lignez - mañ hag hini Sant Vaze . Pep hini a dle beza labouret war danveziou disheñvel , o tond marteze , pe diouz kostez Mari , pe diouz kostez Jozef . ( 14 ) « Da vare ar huz - heol . . . » Evid ar Juzevien , eun devez a bade euz eur huz - heol d ' eun all : « hag e oe eun abardaez , hag e oe eur beure » a lavar deom an Testamant - Koz . Emaom amañ eta da ' fin ar zabat . Difenn a oa da zougenn eun den euz eul leh d ' eun all a - raog ar huz - heol . ( 15 ) « Levi » an hini a zo anvet el leh all « Maze » ( Mt . 9 , 9 ) . ( 16 ) Diêz eo an Aviel da zigemer , nevez ma ' z eo e gellenadurez hag vond kement a - eneb ar plegou pe ar giziou digemeret . ( 17 ) « Ar Helou Mad » : Hervez diouganou ar Profet Izaiaz . Aze ema eta ar merk eo Jezuz ar Mesiaz . ( 18 ) « Madalen » . N ' eo ket ar vaouez - mañ an hevelep hini hag ar beherez bet gwelet eur pennad a - raog , na kennebeud all ar Vari a zo ano anezi e Betania . ( 19 ) Lenn Jenezared . Gweled 13 , Aviel Sant Vaze . ( 20 ) Rouantèlèz Doue a zeraou gand prezegèrèz Jezuz . Evel eur hreu - nenn nevez ema dija o kellida en or béd deom ( Lukaz 17 , 20 ha 21 ) . ( 21 ) « War - zu Jeruzalem » : Azaleg amañ ha betag 18 , 14 , Sant Lukaz a gendastum , e kerz eur veaj greet gand Jezuz e Jeruzalem , darvoudou ha n ' emaint ket e Sant Mark , hag a zo reñket gand Sant Vaze en eun doare all . ( 22 ) Evid mond euz Bro - Halilea da Jeruzalem , e helled pe heulia ar Jourdan pe treuzi Bro - Zamaria . Evid ar Juzevien , ar Zamaritaned . a oa hanter bayaned . Setu perag e oant gwelet fall ganto . ( 23 ) « Rouantèlèz Doue » : Embann Rouantèlèz Doue a zo pouezusoh eged netra all e - béd . ( 24 ) Gweled Notenn 25 , Aviel Sant Vaze . ( 25 ) « Mir ouzom da goueza e tentadur » : N ' on lez ket da goueza evel en eun toull - trap , pe da veza paket evel en eul las - koulm war an hent . Setu ar skeudenn a zamweler er bedenn - se . Ne houlennom ket ne vem ket tentet , med ma Vezim treh d ' an tentaduriou . ( 26 ) « Teir varaenn » : n ' eo ket torziou braz evel or re , med torziou bihan evel ar re a boaze ar Juzevien war eur mên tomm . ( 27 ) « Eneb ar Spered - Santel » : Gweled N . 27 Sant Vaze . ( 28 ) « Ho kouriz en - dro d ' ho kroaz - léz » : da zerhel dibradet ar zae da helloud ober êsoh a - ze al labour . ( 29 ) « Da zigas an tan » : Tan ar garantez hag a vo c ' hwezet war ar béd gand ar Basion hag ar maro ema Jezuz o vond da houzañv . ( 30 ) « Da zigas kelou da Jezuz » : Euz daou zarvoud roet dezañ da houzoud , Jezuz a denn kenteliou rust . ( 31 ) Herodez « al louarn - se » gand e finesaou ne hello cheñch netra er pez a fell da Zoue . ( 32 ) « 99 den just » : war o meno . ( 33 ) « Ar mab foran » : Ar barabolenn - mañ a zo ken kaer ma ne ehaner I ket d ' he lenn ha da hir - zoñjal enni . Ne vez kavet nemed e Aviel Sant Lukaz : Aviel madèlèz Doue . ( 34 ) « Evid e ijin » : Ne veuler ket anezañ evid e zislealded , med evid e ijin . Salo e - nefe pep den kemend - all a ijin da glask mond e Rouantèlèz Doue . ( 35 ) « Pellig a - walh dioutañ » : Divenn o - doa an dud - lor da dostaad ouz an dud yah . ( 36 ) « En ho - touez ema Rouantèlèz Doue » ; Ema Rouantèlèz Doue o tiwan dija e goueled ar halonou . P ' en em ziskouezo eun deiz ( deiz donedigez Mab an Den ) e wirionez a dreho war an oll . Med evid kalz e vo re ziwezad . ( 37 ) Azaleg amañ , Sant Lukaz ha Sant Mark a vo heñvel a - walh adarre o avielou . ( 38 ) « Evel eur biigel » : Da lavared eo , ken didroidell , ken eeün a galon ha ken anaoudeg . ( 39 ) « Mab da Abraham » : e - neus feiz Abraham . ( 40 ) « Lod Saduseaned » : ar re - mañ ' oa an dud e karg ( evel ar Veleien - Vraz ) , muioh darbaret gand traou ar horv eged gand traou an ene . Gwasa enebourien Jezuz eo bet ar re - mañ . Ar Farizianed , da vihana , a glaske traou ar spered . Kollet e oant - avad gand o lorhentez . ( 41 ) « Dismantr Jeruzalem » : A - dreñv an darvoud - mañ hag a zigouezo er bloaz 70 , Jezuz a wél dija o tond an deiz ma ' z aio ar béd - mañ da netra ha ma ne jomo en e blas nemed Rouantèlèz Doue . An daou zarvoud - se en em gav amañ mésk - ha - mésk . ( 42 ) « . . . anvet Pask » : Gweled notenn 59 e Sant Vaze . ( 43 ) « . . . em gwad » : Gweled notenn 60 , Sant Vaze . ( 44 ) « . . . A anver madoberoureien » : Eun ano a enor hag a zo bet douget gand meur a roue en Ejipt . ( 45 ) Pilat : Gouarnour roman Bro - Judea . ( 46 ) « Hervez al Lezenn » ; Ar zabat a zigore d ' ar gwener da noz , d ' ar huz - heol , Diwar neuze ne helled mui ober netra beteg ar huz - heol en deiz war - lerh , hag e gwirionez , beteg ar zao - heol d ' ar zul vintin . ( 47 ) « Div eur vale » ; tri - ugent « stad » , da lavared eo war - dro 12 km . ( 48 ) « . . . her roas dezo » : kement - se a zigase da zoñj dezo eur ar Goan - Ziweza , er Gambr - Lid . ( 49 ) « E zaouarn hag e dreid » : Korv Jezuz savet da veo a zo ken gwir hag an hini e - noa a - raog ( 39 , 40 ) , med beva ' ra bremañ e gloar Doue ha ne vez anavezet nemed dre ar feiz ( 24 , 16 ) . ( 50 ) « . . . promesa va Zad » : Ar Spered Santel , an hini a dle cheñch kalonou an dud , ha lakaad da zond Rouantèlèz Doue , evel m ' eo displeget gand Sant Lukaz e levr « Oberou an Ebestel » .